section_heading: Prvi svjetski rat
paragraph_text: Početkom siječnja 1917. Oven je imenovan zapovjednikom XXI. korpusa zamijenivši na tom mjestu Oskara von Hutiera. Navedeni korpus, koji se nalazio na Istočnom bojištu, držao je liniju fronta kod Naročkog jezera i to do studenog kada je korpus premješten na Zapadno bojište i to najprije u sastav Armijskog odjela A, te potom u sastav Armijskog odjela B. U proljeće 1918. Oven sa XXI. korpusom sudjeluje u borbama između Argonne i rijeke Meuse u kojim borbama je i ranjen. Pred kraj rata, 25. listopada 1918. godine, odlikovan je ordenom Pour le Mérite.